Teataja

Teataja oli aastail 1901–1905 Tallinnas ilmunud sotsiaaldemokraatlik päevaleht.

1906. aastal sai ajalehe nimeks Vaatleja.

Ajalehe väljaandja oli Konstantin Päts, aastail 1901–1903 oli ta ka vastutav toimetaja, hiljem jätkas toimetajana Mihkel Pung.  

Toimetusse kuulusid Eduard Vilde (asutamise algatajaid), Hans PöögelmannKaido Jaanson, Mis juhtus 1905. a. 11.(24.) detsembri õhtul Voltas? Katse rekonstrueerida minevikku, TUNA 2005 nr 4, lk 38 (1905. aasta lõpus tegelik toimetaja), 1903. aastast Mihkel Martna, Mihkel Pung, Otto Münther, Johannes Voldemar Veski, A. H. Tammsaare jt.

Teataja põhikarikaturistid olid Voldemar Päts ja Toomas Gutmann, kuid seal ilmus ka Karl August Hindrey, Nikolai Triigi, Mart Pukitsa ja teiste kunstnike karikatuure. Allkirju karikatuuridel tavaliselt polnud, kuna pilkamine oli ohtlik töö (eriti 1905. aasta revolutsiooni eelõhtul). Tol ajal Teataja toimetuses töötanud Johannes Voldemar Veski mälestustest võib lugeda, et "...Hans Laipmann (hiljem Ants Laikmaa) oli samuti sagedane külaline toimetuses ja tegi harva ka kaastööd nii "Teatajale" kui selle „Nalja Lisale”, kuid varjunimede all...".
pisi|Konstantin Päts
Teataja toimetus andis välja ka lisasid: Teataja Nalja Lisa (1901–1904) (toimetajaks Eduard Vilde), Kirjandus ja Teadus (1904–1905) ja Töö (1901–1905)Raamatukogude ühiskataloog ESTER.

Teataja sulgemise järel jätkas ilmumist ajaleht Vaatleja, mis oli "Teataja" otsene järeltulija ning seal olid jällegi koos "Teataja" mehed, nagu Tammsaare, Pöögelmann, Veski, Eduard Virgo. "Vaatleja"gi ei saanud kuigi kaua ilmuda, ta suleti ja "Sõnumed" tegid seda tööd edasiJohannes Voldemar Veski, Mälestusi eesti kultuurielust. Keel ja Kirjandus, 1961, nr 6, lk 369.

Vaata ka
Tallinna Teataja

Viited

 Kirjandus 
 Krista Aru, "Konstantin Päts ja "Teatajad"" – kogumikus "Konstantin Pätsi tegevusest", Tallinn 2002, lk 23–53

Kategooria:Eestimaa kubermangu ajalehed
Kategooria:Konstantin Päts